Η **Άννα Παναγιωτοπούλου** (Κυψέλη, 30 Ιουλίου 1947) είναι Ελληνίδα ηθοποιός και σεναριογράφος.

Βιογραφία
---------

Γεννήθηκε στην Κυψέλη. Από τα παιδικά της χρόνια ήθελε να γίνει ηθοποιός. Μεγάλωσε σε μεγαλοαστικό περιβάλλον, το οποίο δεν είχε καμία σχέση με το θέατρο, ενώ και οι γονείς της δεν ήθελαν να ασχοληθεί με κάτι τέτοιο. Όταν την έστειλαν στην Ελβετία για σπουδές, γύρισε κρυφά και έδωσε εξετάσεις στο Εθνικό. Εκεί πρωτοσυνάντησε και τον Σταμάτη Φασουλή, με τον οποίο ήταν στην ίδια τάξη. 

Μαζί με τον Σταμάτη Φασουλή υπήρξαν βασικά μέλη στο Ελεύθερο Θέατρο -σχεδόν από τις απαρχές του- και πρωταγωνίστησαν στην πρώτη του μεγάλη επιτυχία *Και συ χτενίζεσαι*, που το έκανε γνωστό και αγαπητό στο ευρύ κοινό. Ανέβαζαν παραστάσεις ποικίλου ρεπερτορίου, από Μπρεχτ μέχρι Χουρμούζη. Μόνιμη «στέγη» απέκτησαν όταν πήγαν στο Άλσος Παγκρατίου. Παράλληλα, μέχρι τότε, οι συμμετέχοντες στον θίασο ασχολούνταν και με άλλες δουλειές για βιοπορισμό.  Το 1980, το Ελεύθερο Θέατρο σταμάτησε και ιδρύθηκε η Ελεύθερη Σκηνή, από την Άννα Παναγιωτοπούλου και τον Σταμάτη Φασουλή, που επρόκειτο ουσιαστικά για μια μετονομασία του Ελεύθερου Θεάτρου. Η Άννα Παναγιωτοπούλου συνέχισε με επιθεωρήσεις, στις οποίες έπαιζε αλλά έγραφε και το σενάριο.

Ευρέως γνωστή έγινε μέσω της συμμετοχής της σε τηλεοπτικές σειρές, αρχικά στη κρατική και στη συνέχεια στην ιδιωτική τηλεόραση. Σταθμός της τηλεοπτικής της καριέρας (και προσωπικό της ''φαβορί''), θεωρείται η ενσάρκωση της «Μαντάμ Σουσού» στην ομότιτλη διασκευή του μυθιστορήματος του Δημήτρη Ψαθά τη σεζόν 1986-87 (μαζί με τους Θανάση Παπαγεωργίου, Άγγελο Αντωνόπουλο, Νατάσα Ασίκη κ.ά.).

Τεράστια επιτυχία σημείωσαν επίσης οι σειρές: Οι τρεις Χάριτες (στο πλευρό των Μίνας Αδαμάκη, Νένας Μεντή, Άννας Κυριακού) και Ντόλτσε Βίτα (μαζί με Κατιάνα Μπαλανίκα, Μαρία Καβογιάννη, Μαρία Φωκά, Θανάση Ευθυμιάδη, Κατερίνα Ζιώγου, Παύλο Ορκόπουλο, Γαλήνη Τσεβά κ.ά.), που θεωρούνται ''κλασικές''.

Την τηλεοπτική σεζόν 2003-2004, συμπαρουσίαζε μαζί με τον Φώτη Σεργουλόπουλο, τον Χρήστο Ευθυμίου, τον Μένιο Σακελλαρόπουλο, τον Κλέονα Γρηγοριάδη και την Ματθίλδη Μαγγίρα, το τηλεπαιχνίδι Το show των εκατομμυρίων, το οποίο έκανε πρεμιέρα τον Οκτώβριο του 2003 από το MEGA.

Στην τηλεόραση έχει εμφανιστεί στις σειρές *Safe Sex Το κλάμα βγήκε απ' τον παράδεισο Οξυγόνο Αυστηρώς Κατάλληλο Αγρίμια Ελληνικό διήγημα*

Μαντάμ Σουσού Φρουτοπία Επιθεώρηση, επιθεώρηση Οι τρεις Χάριτες Χάι Ροκ Η Ελίζα και οι άλλοι Ροζαλία ένα μπεστ σέλερ Ντόλτσε Βίτα

Το δις εξαμαρτείν Μονάχους Μονάχους Δεσποινίς Μαργαρίτα Μικρές Αμαρτίες *Πάτρα-Βενετία Η Νταντά Φάε τη σοκολάτα σου Σ' αγαπώ για πάντα*

Επτά Θανάσιμες Πεθερές Το Κόκκινο Δωμάτιο

Προσωπική ζωή
-------------

Παντρεύτηκε το 1972. Απέκτησε έναν γιο, τον Δημήτρη (1973), που της χάρισε ενα εγγόνι. Ζει στον Λυκαβηττό αλλά περνάει μεγάλα χρονικά διαστήματα, έως και χρόνο, στην Τήνο.

Θεατρογραφία
------------

Πριν αποφοιτήσει από το Εθνικό, είχε συμμετάσχει το 1968 στην παράσταση Άλκηστις του Ευριπίδη με πρωταγωνίστρια την Ελένη Χατζηαργύρη.

Φιλμογραφία
-----------

| Έτος | Τίτλος | Ρόλος |
| --- | --- | --- |
| 1999 | *Safe Sex* | Ρένα Δρούγκα  |
| 2001 | *Το κλάμα βγήκε απ' τον Παράδεισο* | Λαυρεντία Μπισμπίκη  |
| 2003 | *Οξυγόνο* | καλεσμένη |
| 2004 | *Φτάσαμε* | μητέρα |
| 2008 | *Αυστηρώς κατάλληλο* | Βάλια Αδάμη |
| 2011 | *Μια φορά και ένα... μωρό* | θεία Νώντα |

### Τηλεόραση

| Έτος | Τίτλος | Ρόλος |
| --- | --- | --- |
| 1986-1988 | *Μαντάμ Σουσού* | Σουσού Παναγιώτου |
| 1989-1992 | *Οι τρεις Χάριτες* | Όλγα Χαρίτου |
| 1995-1997 | *Ντόλτσε βίτα* | Χριστίνα Μαρκάτου |

Παραπομπές
----------

1. ↑  «Αννα Παναγιωτοπούλου: Τα κανάλια δεν ευνοούν τη φαντασία». *Πολιτισμός* (Καθημερινή). 29-01-2006.. Ανακτήθηκε στις 11-10-2009. [*νεκρός σύνδεσμος*]
2. ↑  «Από συνέντευξή της σε πρωινή εκπομπή("Πρωινό μου")». 2011.
3. ↑  Αρχείο του Εθνικού Θεάτρου[*νεκρός σύνδεσμος*]
4. ↑  Φωτοπούλου, Ελένη (11 Νοεμβρίου 2022). «Οι ατάκες της Μίνας Αδαμάκη που άφησαν εποχή». *Debater.gr*. Ανακτήθηκε στις 4 Μαρτίου 2023.
5. ↑  Παναγόπουλος, Παναγιώτης. «Καλοί, κακοί, φτωχοί και πλούσιοι». *www.kathimerini.gr*. Ανακτήθηκε στις 4 Μαρτίου 2023.
6. ↑  «Οξυγόνο». *MEGA TV*. 21 Οκτωβρίου 2014. Ανακτήθηκε στις 4 Μαρτίου 2023.
7. ↑  «Φτάσαμεεε!». *Ριζοσπάστης*. 29 Σεπτεμβρίου 2005. Ανακτήθηκε στις 4 Μαρτίου 2023.
8. ↑  Θοδωρής, Κουτσογιαννόπουλος. «ΑΥΣΤΗΡΩΣ ΚΑΤΑΛΛΗΛΟ». *LiFO*. Ανακτήθηκε στις 4 Μαρτίου 2023.
9. ↑  «ΜΙΑ ΦΟΡΑ ΚΑΙ ΕΝΑ? ΜΩΡΟ - Χανιώτικα Νέα». 17 Μαρτίου 2011. Ανακτήθηκε στις 4 Μαρτίου 2023.

Εξωτερικοί σύνδεσμοι
--------------------

* H Άννα Παναγιωτοπούλου στο IMDB
* RetroDB - Άννα Παναγιωτοπούλου
* Lifo - Άννα Παναγιωτοπούλου, 15/2/2007

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* MusicBrainz: da9feed2-e7c5-48c8-8f51-c6adedad39a2

 |

 |